Diari Oficial de la Generalitat Valenciana


Sumari del DOGV 6485, del 22-03-2011 (2011/3188)

ORDE 8/2011, de 14 de març, de la Conselleria d'Agricultura, Pesca i Alimentació, per la qual es modifiquen les bases reguladores de les ajudes a les inversions i a la gestió tècnica i administrativa per al foment del cultiu i explotació en comú en les explotacions agràries de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6485

Data del DOGV
:   22-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3188


Data del document
:   14-03-2011

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * agres
    * sector agrari
    * agrupació de productors agraris
    * legislació
    * agricultor
    * suport econòmic
    * ajuda a l'agricultura
    * explotació agrària en comú
    * cooperativa agrícola

ORDE 8/2011, de 14 de març, de la Conselleria d'Agricultura, Pesca i Alimentació, per la qual es modifiquen les bases reguladores de les ajudes a les inversions i a la gestió tècnica i administrativa per al foment del cultiu i explotació en comú en les explotacions agràries de la Comunitat Valenciana. [2011/3188]  
Les ajudes a les inversions en les explotacions amb cultiu o explotació en comú de la Comunitat Valenciana estan regulades en l'Orde de 12 de setembre de 2008, de la Conselleria d'Agricultura, Pesca i Alimentació (DOCV núm. 5854).   
L'esmentada normativa s'adapta als requisits que s'establixen en l'article 4 del Reglament d'exempció (CE) número 1857/2006, de 15 de desembre, de la Comissió, sobre aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles.  
Així mateix, les ajudes dirigides a les explotacions amb cultiu en comú que subvencionen els servicis de gestió tècnica i administrativa tenen les seues bases reguladores en l'Orde de 22 de juliol de 2008, de la Conselleria d'Agricultura, Pesca i Alimentació (DOCV núm. 5815), i és per les seues característiques d'aplicació a estes el Reglament (CE) número 1998/2006, de 15 de desembre, relatiu a l'aplicació dels articles 87 i 88 del Tractat a les ajudes de minimis.  
La concessió de subvencions per mitjà del procediment de concurrència competitiva, segons allò que es disposa en l'article 22.1 de la Llei General de Subvencions, consistix en la comparació de les sol·licituds presentades amb la finalitat d'establir una prelació entre estes, d'acord amb els criteris de valoració prèviament fixats en les bases reguladores i en la convocatòria.   
Els criteris de valoració que s'establixen en les bases reguladores en les ordes anteriorment esmentades, en cas que s'hagueren d'utilitzar, no contemplen en tota la seua amplitud tots els valors possibles per a la seua aplicació, per la qual cosa és necessari fer la modificació oportuna per a la seua utilització correcta.  
D'altra banda, sense perjudici del límit d'ajudes a què pot optar un beneficiari acollides al Reglament (CE) número 1998/2006, de 15 de desembre, pareix convenient adequar els imports màxims anuals de subvenció als servicis de gestió de les explotacions que duen a terme el cultiu en comú a les disponibilitats pressupostàries.   
A proposta de la directora general de Producció Agrària i en virtut de les competències que tinc atribuïdes per l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, de modificació de la Llei 5/1983, de 30 de desembre, del Consell.  
  
ORDENE  
  
Article primer. Avaluació de les sol·licituds per a les ajudes a les inversions en explotacions en cultiu o explotació en comú  
Es modifiquen els punts 1.c, 1.d i 1.e, de l'article 21, de l'Orde de 12 de setembre de 2008, de la Conselleria d'Agricultura, Pesca i Alimentació, per la qual s'establixen les bases reguladores d'un règim d'ajudes a les inversions per al foment del cultiu i explotació en comú a la Comunitat Valenciana, i queden redactats de la manera següent:  
«c) Nombre de socis de l'entitat:   
Més de 75 4 punts  
De 41 a 75 3 punts  
De 21 a 40 2 punts  
De 10 a 20 1 punt  
d) Nombre d'UTA de l'entitat:  
Més de 75 4 punts   
Més de 41 fins a 75 3 punts  
Més de 21 fins a 41 2 punts  
Més de 10 fins a 21 1 punt   
e) Nombre d'UTA per soci:  
Fins a 0,25 4 punts  
Més de 0,25 fins a 0,75 3 punts  
Més de 0,75 fins a 2 2 punts  
Més de 2 1 punt»  
Article segon. Avaluació de les sol·licituds per a les ajudes al foment dels servicis de gestió de les explotacions amb cultiu en comú  
  
Es modifiquen els punts 1.a, 1.b i 1.c, de l'article 9, de l'Orde de 22 de juliol de 2008, de la Conselleria d'Agricultura, Pesca i Alimentació, per la qual s'establixen les bases reguladores d'un règim d'ajudes per al foment dels servicis de gestió a les explotacions afectes al cultiu en comú de la Comunitat Valenciana, i queden redactats de la manera següent:  
«a) Nombre de socis de l'entitat:   
Més de 75 4 punts  
Des de 41 fins a 75 3 punts  
Des de 21 fins a 40 2 punts  
Des de 10 fins a 20 1 punt  
b) Nombre d'UTA de l'entitat:  
Més de 75 4 punts   
Més de 41 fins a 75 3 punts  
Més de 21 fins a 41 2 punts  
Més de 10 fins a 21 1 punt   
c) Nombre d'UTA per soci:  
Fins a 0,25 4 punts  
Més de 0,25 fins a 0,75 3 punts  
Més de 0,75 fins a 2 2 punts  
Més de 2 1 punt»  
  
Article tercer. Ajuda màxima per entitat  
Es modifica el punt 2, de l'article 5, de l'Orde de 22 de juliol de 2008, de la Conselleria d'Agricultura, Pesca i Alimentació, per la qual s'establixen les bases reguladores d'un règim d'ajudes per al foment dels servicis de gestió a les explotacions afectes al cultiu en comú de la Comunitat Valenciana, i queda redactat de la manera següent:  
  
«2. Les entitats es poden beneficiar d'una ajuda màxima de 38.000 euros a l'any, sense que la corresponent a les despeses derivades de la gestió tècnica o de la gestió administrativa supere els 25.000 euros a l'any en cada una d'estes.»  
  
DISPOSICIÓ FINAL  
  
Única. Entrada en vigor  
Esta orde entrarà en vigor el dia que es publique en el Diari Oficial de la Comunitat Valenciana.   
  
València, 14 de març de 2011  
  
La consellera d'Agricultura, Pesca i Alimentació,  
MARITINA HERNÁNDEZ MIÑANA